**Nr. 2258/ 11.02.2020**

**Comunicat de presă**

La nivelul Inspectoratului Teritorial de Muncă Mureș, în cursul lunii ianuarie 2020, au fost efectuate 38 de acțiuni de control în domeniul **relațiilor de muncă**.

Aspectele vizate de către inspectorii de muncă au fost respectarea legislației muncii în vigoare, respectiv identificarea muncii nedeclarate și fără forme legale, respectarea repausului săptămânal, respectarea prevederilor legale privind munca de noapte, transmiterea registrului cu toate elementele din contractul individual de muncă în format electronic, în termenul legal. Cu ocazia acestor verificări a fost identificată o persoană care presta activitate fără a avea încheiat contract individual de muncă, anterior începerii activității și 5 persoane care prestau muncă nedeclarată.S-au aplicat sancțiuni contravenționale pentru 34 agenți economici, din care 5 agenți economici au fost sancționați pentru muncă nedeclarată. Cu ocazia acestor verificări inspectorii de muncă au aplicat 49 de sancţiuni contravenţionale, din care 27 avertismente şi 22 amenzi în cuantum de 110600 lei și s-au dispus 176 de măsuri obligatorii, pentru deficienţele constatate.

Domeniile de activitate ale angajatorilor în care au fost identificate persoane care prestau activitate fără forme legale sunt:

-comerț, fabricarea de mobilă, fabricarea articolelor de feronerie.

În perioada 13.01.2020 – 23.01.2020 s-a desfășurat Campania Naţională privind verificarea modului de respectare de către angajatori a prevederilor legale referitoare la încheierea, modificarea, suspendarea, executarea, înregistrarea şi transmiterea în registrul general de evidenţă a salariaţilor a contractelor individuale de muncă cu timp parţial. Au fost efectuate 9 controale. În urma controalelor efectuate au fost identificate 2 persoane care prestau activitate în afara programului de lucru stabilit în cadrul contractelor individuale de muncă cu timp parţial. Au fost sancționați 9 angajatori fiind aplicate 11 sancţiuni contravenţionale, 6 avertismente scrise și 5 amenzi în cuantum de 25300 lei.

**Inspector şef**

**Jrs. Eva MAN**

**Șef serviciu CRM**

**Camelia Tîrnăvean**

**Inspectoratul Teritorial de Muncă Mureș**

Adela DURAC